Nirnberški proces

[mini|300px|Optuženici u Nirnberškom procesu:1. red (od gore prema dolje): [Hermann Göring, Rudolf Hess, Joachim von Ribbentrop i Wilhelm Keitel2. red (od gore prema dolje): Karl Dönitz, Erich Raeder, Baldur von Schirach i Fritz Sauckel]]
**Nirnberški proces** predstavlja suđenje Međunarodnog vojnog suda u Nürnbergu (Njemačka), od 20. novembra 1945. do 1. oktobra 1946, glavnim nacističkim ratnim zločincima Trećeg rajha, radi kažnjavanja odgovornih političkih i vojnih rukovodilaca i izvršilaca dotle najtežeg zločina protiv mira, nezavisnosti i slobode naroda, kao i protiv života i blagostanja miliona ljudi.

Tokom Drugog svjetskog rata antihitlerovska koalicija postavila je sebi kao jedan od važnih zadataka i gonjenje i kažnjavanje ratnih zločinaca. Na osnovu sporazuma UK, SAD, Francuske i SSSR (London, 8. august 1945), ustanovljen je Međunarodni vojni sud, koji je imao zadatak da sudi glavnim nacističkim ratnim zločincima. Kao dodatak ovom sporazumu potpisan je i Statut Međunarodnog vojnog suda. Ovom sporazumu kasnije je pristupila i bivša Jugoslavija.

Sud je bio sastavljen od po jednog sudije i zamjenika koje su imenovale svaka od četiri sile potpisnice (kao i po jednog glavnog tužioca, koji su svi zajedno djelovali kao Komisija za istragu i gonjenje glavnih ratnih zločinaca). Suđenje je trajalo gotovo godinu, pretres je vođen na četiri jezika, održane su 403 javne sjednice, saslušani su mnogi svjedoci i pregledan veliki broj pismenih svjedočanstava (približno 38.000).

Bilo je osam sudija (četiri glavna i jedan zamjenik za svakog sudiju iz zemalja Antante). Većina najmoćnijih nacističkih oligarha učestvovala je u njemu. Ukupno su optužena 24 zločinca. Postojale su četiri tačke optužnice: ratni zločini, zločini protiv čovječnosti, poticanje agresije i poticanje ili učešće u zločinima protiv mira.

Oslobođena su samo četvorica (Von Papen, Ley, Gustav von Krupp i Hans Fritzsche). Ostali su ili pogubljeni ili poslani u zatvor na 10, 15, 20 godina ili na doživotnu robiju. Ta kazna robije dodijeljena je Rudolfu Hessu i Erichu Raederu.

Fritzscheu se sudilo umjesto Goebbelsu, ali je oslobođen optužbe. Na suđenju nisu bili Hitler, Goebbels i Himmler, ali i ovako je "ulov" bio bogat.
Na klupi za optužene sjedili su: Karl Dönitz, nasljednik Hitlera, Alfred Jodl, potpisivač bezuvjetne kapitulacije, Wilhelm Keitel, vođa OKW, tj. načelnik glavnog štaba Oružanih snaga Njemačke, Joachim von Ribbentrop, ministar vanjskih poslova, Alfred Rosenberg, glavni nacistički filozof, Albert Speer, nacistički ministar naoružanja i Hitlerov omiljeni arhitekta, Franz von Papen, bivši njemački kancelar, Baldur von Schirach, vođa Hitlerove omladine, Ernst Kaltenbrunner, najviši preživjeli zapovjednik SS-a, Walter Funk, nacistički ministar privrede, Konstantin von Neurath, prethodnik Ribentropa, kasnije moćnik u Poljskoj, Hermann Göring, otac Gestapa i zapovjednik Luftwaffea, Erich Raeder, bivši zapovjednik nacističke Mornarice, Hans Frank, vođa Generalne vlade u okupiranoj Poljskoj Hjalmar Schacht, predratni predsjednik Reichsbanke, Fritz Sauckel, opunomoćenik nacističkog programa robovske radne snage,Julius Streicher, urednik sedmičnika Der Stürmer, sijao mržnju prema Židovima, Arthur Syss Inquart, instrumentalist Anschlussa, Wilhelm Frick, ministar unutrašnjih poslova, tvorac rasnih zakona.

Suđenje je počelo u novembru 1945, a završilo 15. oktobra 1946. Sljedećeg dana izvršene su presude. Zatvor Spandau "ugostio" je sedam optuženika: Ericha Raedera, Karla Dönitza, Rudolfa Hessa, Alberta Speera, Baldura von Schiracha, Waltera Funka i Konstantina Neuratha. Međutim, Speer, Schirach, Hess i Dönitz jedini su izdržali kaznu do kraja. Nakon tog procesa još dva nacista su osuđena nakon 2. svjetskog rata. To su Adolf Eichmann (obješen 1962) i Klaus Barbie (umro 1991).

Općehistorijski značaj Nirnberškog procesa sastoji se naročito u tome što on predstavlja osudu agresije i proklamuje princip lične odgovornosti poglavara država i drugih visokih funkcionera za zločine protiv mira, ratne zločine i zločine protiv čovječnosti.

## Glavno suđenje 
Glavno međunarodno vojno suđenje otvoreno je 18. oktobra 1945, u zgradi Glavnog suda u Berlinu. Prva sesiju predvodio je sovjetski sudija Nikitčenko. Optužena su bila 24 ratna zločina i šest kriminalnih ratnih organizacija – vodstvo NSDAP-a, SS, SA, SD, Gestapo i OKW.

Optuženi su po sljedeće četiri tačke:
# Učešće u običnom planu ili zavjeri za izvršenje zločina protiv mira
# Planiranje, iniciranje i provođenje ratne agresije i drugih zločina protiv mira
# Ratni zločini
# Zločini protiv čovječnosti.

**24 optuženika jesu:**

"**O**" optužen&nbsp;&nbsp;&nbsp;&nbsp;&nbsp;&nbsp;"**K**" optužen i smatran krivim&nbsp;&nbsp;&nbsp;&nbsp;&nbsp;&nbsp;"**º**" Nije osuđen

## Reference 
## Vanjski linkovi 
* UK Holocaust Centre Owned and run by the Aegis Trust An independent international organisation dedicated to eliminating genocide
* Official page of the Nuremberg City Museum
* Nuremberg Trials Project: A digital document collection  Harvard Law School Library
* The Avalon Project
* Charter of the International Military Tribunal  (Nuremberg trials)
* The Subsequent Nuremberg Trials
* Nizkor Holocaust Web Project
* United States Holocaust Memorial Museum Online Exhibit
* Special focus on The Nuremberg Trials - USHMM
* Famous World Trials - Nuremberg Trials
* Nuremberg Trials Gallery 
* The Nuremberg Trials: The Defendants and Verdicts
* Results and Reactions to the Nuremberg Trials
* Nuremberg War Crimes - Trials
* Nuremberg Trials 1945-1949
* "American Experience: The Nuremberg Trials" (PBS)
* Trial Watch: The Nuremberg Trials
* Obituary of Anthony Marreco 
* Crimes, Trials and Laws
* Nuremberg Trials
* Nuremberg defendants
* *THE NUREMBERG JUDGMENTS* Chapter 6 from *THE HIGH COST OF VENGEANGE* by Freda Utley (1949 Henry Regnery Company) Made available by "The Freda Utley Foundation" 
* A Tree Fell in the Forest: The Nuremberg Judgments 60 Years On , JURIST

Kategorija:Njemačka u Drugom svjetskom ratu
Kategorija:Nacizam
Kategorija:Drugi svjetski rat
Kategorija:Nürnberški proces
Kategorija:Nürnberg
Kategorija:Historija Bavarske
Kategorija:Međunarodni sudovi i tribunali